Държавен вестник, бр. 37, 2025 г., стр. 35

БРОЙ  37	
Д Ъ Р Ж А В Е Н  В Е С Т Н И К 	
СТР.  35   
а) тримесечната информация относно 
капиталовите съотношения, отношението на 
ливъридж и коефициентите на ликвидност, 
отчитани съгласно Регламент (ЕС) № 575/2013 
на индивидуална и консолидирана основа, в 
съответствие с надзорните изисквания; или
б) когато е приложимо, пруденциална ин­
формация, която е сравнима с информацията 
по буква „а“.
2. В случай че надзорният орган на ин­
ституцията не предостави тази пруденциална 
информация на БНБ или на ЕЦБ, БНБ или 
ЕЦБ могат да изискат от институцията да 
предостави информацията. Когато информа­
цията се предоставя пряко от институция, 
тя предоставя и оценка на информацията, 
извършена от съответния надзорен орган. 
Българската народна банка може да изиска 
и допълнително удостоверяване от външен 
одитор.
3. За клоновете се взема предвид инфор­
мацията по т. 1 за институцията, към която 
принадлежи клонът.
4. По отношение на оценката на финансова­
та стабилност на институциите, спрямо които 
е осъществена рекапитализация посредством 
публични дългови инструменти, при осигуря­
ване на изпълнението на изискванията за ка­
питаловите съотношения, отчитани съгласно 
Регламент (ЕС) № 575/2013, БНБ взема предвид 
използваните методи при рекапитализацията 
и ролята є, включително вида и ликвидност­
та на инструментите и достъпа до пазара на 
емитента на инструментите.
5. Субектите за ликвидация не отговарят 
на критериите за достъп до операциите по 
паричната политика на Евросистемата.
Приложение № 3
към чл. 3, ал. 3
Избор на контрагенти за достъп до операциите 
на открития пазар, извършвани чрез бързи 
тръжни процедури
1. За операции на открития пазар, из­
вършвани чрез бързи тръжни процедури, 
контрагентите се избират в съответствие с 
точки 2 и 3.
2. За структурни операции, изпълнявани 
чрез окончателни сделки, извършвани посред­
ством бързи тръжни процедури, се прилагат 
критериите за допустимост, установени в 
точка 3.2.
3. За операции за фино регулиране, из­
вършвани чрез бързи тръжни процедури, 
контрагентите се избират, както следва:
3.1. За операции за фино регулиране, из­
пълнявани чрез валутни суапове за целите 
на паричната политика и извършвани чрез 
бързи тръжни процедури, обхватът на кон­
трагентите е идентичен с обхвата на лицата, 
които са избрани за операции по валутно 
интервениране на Евросистемата и които 
са установени в държавите членки, чиято 
парична единица е еврото. Не е необходи­
мо контрагентите за валутните суапове за 
целите на паричната политика, извършвани 
чрез бързи тръжни процедури, да отговарят 
на критериите, установени в чл. 3, ал. 2 
от наредбата. Българската народна банка 
може да прилага системи на ограничения, 
за да контролира кредитните експозиции 
спрямо отделните контрагенти, участващи 
във валутни суапове за целите на паричната 
политика. Критериите за избор на контра­
генти, участващи във валутни интервенции 
на Евросистемата, се базират на принципите 
на благоразумие и ефективност. Критериите, 
отнасящи се до ефективността, се прилагат 
едва след прилагането на критериите, отна­
сящи се до принципа на благоразумие:
а) критериите, отнасящи се до принципа 
на благоразумие, обхващат следните обсто­
ятелства: кредитоспособност на контрагента, 
която се оценява посредством комбинация от 
различни методи, например като се използват 
кредитните рейтинги, присъдени от пазарни 
агенции, и вътрешният анализ на капитало­
ви и други съотношения; контрагентът е под 
надзора на признат надзорен орган; контра­
гентът има добра репутация и спазва високи 
етични стандарти;
б) критериите, отнасящи се до принципа 
на ефективност, обхващат следните обстоятел­
ства: конкурентоспособното ценообразуване 
на контрагента и неговата способност да 
извършва валутни операции с големи обе­
ми ефективно при всички пазарни условия; 
качеството и обхвата на предоставяната от 
контрагента информация.
3.2. За операции за фино регулиране, 
изпълнявани чрез обратни сделки или чрез 
набиране на срочни депозити и извършвани 
посредством бързи тръжни процедури, БНБ 
избира за конкретна операция кръг контра­
генти измежду институциите, които отговарят 
на критериите за допустимост, установени в 
чл. 3, ал. 2 от наредбата, и които са установени 
в Република България. Изборът се основава 
главно на дейността на съответната институция 
на паричния пазар. Българската народна банка 
може да прилага допълнителни критерии за 
избор, като например ефективност на звеното 
за търговия и потенциала за заявки.
4. Oперациите на открития пазар, извърш­
вани чрез бързи тръжни процедури, могат 
също така да бъдат изпълнявани с по-широк 
кръг контрагенти от посочения в т. 2 и 3, ако 
Управителният съвет на ЕЦБ вземе такова 
решение.
5. За целите на избор на контрагенти съг­
ласно настоящото приложение: